La Liga 1964/1965.
La Liga 1964/65. je bila 34. sezona nogometnog nacionalnog prvenstva Španije. Sezona je počela 13. septembra 1964. a završila 18. aprila 1965. U sezoni je učestvovalo 16 ekipa. Nakon završenog prvenstva Real Madrid je 11. put u svojoj historiji osvojio prvenstvo sa četiri poena više od drugoplasiranog Atlético Madrida. Pretposljednja i posljednja ekipa, Real Oviedo i Deportivo La Coruña su na kraju sezone ispali iz lige. Također, 13. i 14. ekipa na tabeli su igrali doigravanje za opstanak. Real Murcia i Levante kao trinaestoplasirana odnosno četrnaestoplasirana ekipa igrali su doigravanje sa trećom i četvrtom ekipom druge lige. U tom doigravanju nisu uspjeli zadržati status prvoligaša. U cjelokupnoj sezoni je ukupno odigrano 240 utakmica te postignuto 659 golova što je iznosilo 2.75 datih golova po utakmici. Najefikasnija ekipa lige je bio Real Madrid. Cayetano Ré, nogometaš Barcelone je bio najbolji strijelac lige sa 26 postignutih golova.